

**UNIVERSITATEA „ALEXANDRU IOAN CUZA” DIN IAŞI**

**FACULTATEA DE TEOLOGIE ORTODOXĂ**

### Admitere

### STUDII universitare DE LICENŢĂ

### sesiunea septembrie 2025

**Domenii și specializări pentru studii universitare de licenţă (învăţământ cu frecvenţă – IF):**

**Domeniul Teologie:**

**- Teologie Ortodoxă Pastorală – 4 ani**

**- Teologie Ortodoxă Asistenţă Socială** **– 3 ani**

**Domeniul Arte vizuale:**

**- Artă sacră** **– 3 ani**

**Număr de locuri pe specializări**

**[Cetăţeni ROMÂNI (cu domiciliul în România), UE, SEE și CE]:**

**Domeniul Teologie:**

|  |  |  |  |
| --- | --- | --- | --- |
| **Teologie OrtodoxĂ PastoralĂ**  **Cetăţeni ROMÂNI (cu domiciliul în România), UE, SEE și CE:** | | |  |
|  | * **NUMĂR LOCURI BUGET :** | |  |
|  |  | * Repartizate statistic | **0** |
|  |  | * Protecţie socială | **0** |
|  |  | * Cerinţe educaţionale speciale / Dizabilităţi | **1** |
|  |  | * Carieră didactică | **0** |
|  |  | * Absolvenți de licee situate în mediul RURAL | **0** |
|  | * **NUMĂR LOCURI CU TAXĂ** | | **38** |

|  |  |  |  |
| --- | --- | --- | --- |
| **Teologie OrtodoxĂ AsistenȚĂ SocialĂ**  **Cetăţeni ROMÂNI (cu domiciliul în România), UE, SEE și CE:** | | |  |
|  | * **NUMĂR LOCURI BUGET :** | |  |
|  |  | * Repartizate statistic | **17** |
|  |  | * Protecţie socială | **0** |
|  |  | * Cerinţe educaţionale speciale / Dizabilităţi | **0** |
|  |  | * Carieră didactică | **0** |
|  |  | * Absolvenți de licee situate în mediul RURAL | **0** |
|  | * **NUMĂR LOCURI CU TAXĂ** | | **13** |

**Domeniul Arte vizuale:**

|  |  |  |  |
| --- | --- | --- | --- |
| **ARTĂ SACRĂ**  **Cetăţeni ROMÂNI (cu domiciliul în România), UE, SEE și CE:** | | |  |
|  | * **NUMĂR LOCURI BUGET :** | |  |
|  |  | * Repartizate statistic | **13** |
|  |  | * Carieră didactică | **0** |
|  |  | * Absolvenți de licee situate în mediul RURAL | **0** |
|  | * **NUMĂR LOCURI CU TAXĂ** | | **4** |

**REGULAMENT DE ADMITERE LICENŢĂ 2025-2026**

**(**[**https://admitere.uaic.ro/wp-content/uploads/2024/12/Regulament\_ADMITERE\_LicentaMasterat\_AprobatSenat\_12.12.2024-fara-semnaturi.pdf**](https://admitere.uaic.ro/wp-content/uploads/2024/12/Regulament_ADMITERE_LicentaMasterat_AprobatSenat_12.12.2024-fara-semnaturi.pdf) **)**

**Art. 10. Calendarul admiterii**

1. Începând cu data de 31 martie 2025, se va desfășura sesiunea de preînscriere a candidaților pentru admiterea în anul universitar 2025-2026. Aceasta se va realiza doar on-line, pe platforma de admitere. **(**[**https://eadmitere.uaic.ro/auth/login**](https://eadmitere.uaic.ro/auth/login) **).**

**Sesiunea din septembrie 2025**

* **ȋn zilele de 5 şi 8 septembrie 2025: Înscrierea candidaților, ȋntre orele 900-1600;**
* **ȋn zilele de 6 şi 7 septembrie 2025: Înscrierea candidaților, ȋntre orele 900-1300;**
* **9 - 13 septembrie 2025: Selecţia candidaţilor şi afişarea rezultatelor.**

**Conturile de acces vor putea fi create până cel târziu luni, 8 sepetmbrie 2025, ora 1500. Completarea şi verificarea dosarelor se va putea face ȋn ziua de 8.09.2025 până la ora 1600.**

**Art. 11. Condițiile de admitere.**

1. Condițiile de admitere pentru fiecare specializare, aprobate de Consiliul Facultății. sunt:

## i. Teologie OrtodoxĂ PastoralĂ - Concursul de admitere:

## PROBĂ VOCAŢIONALĂ (oral) - probă eliminatorie:

## *Dicție şi aptitudini muzicale* ‐ (absolvenții Seminarului Teologic Liceal NU susțin această probă). Candidatul va fi evaluat cu calificativul admis/respins.

**TEMATICA:**

1. Exemplificări din Cântările Sfintei Liturghii.
2. Rostirea unei rugăciuni, a unui psalm sau a unei poezii.

**ProbĂ ScrisĂ:**

***Învăţătura de credinţă ortodoxă:***

**TEMATICA**

1. Revelaţia divină: naturală şi supranaturală.
2. Cunoaşterea lui Dumnezeu.
3. Căile de transmitere a revelaţiei dumnezeieşti: Sfânta Scriptură şi Sfânta Tradiţie.
4. Crearea omului.
5. Păcatul strămoşesc şi urmările lui.
6. Providenţa divină.
7. Persoana divino-umană a lui Iisus Hristos.
8. Învăţătura ortodoxă despre Biserică.
9. Cinstirea sfinţilor şi a sfintelor icoane.
10. Învăţătura ortodoxă despre Sfintele Taine.

**Bibliografie:**

Pr. prof. dr. George Remete, *Dogmatica Ortodoxă*, Editura Reîntregirea, Alba Iulia, 1996 şi urm.

**Media generală de admitere se calculează astfel:**

**- 40% – Nota obţinută la proba scrisă** la *Învățătura de credință ortodoxă* **[*nota trebuie sa fie minim 5(cinci)*]**

**- 60% – Media generală obţinută la examenul de bacalaureat**.

**Criterii de departajare:**

În cazul obţinerii unor medii egale, **departajarea** candidaţilor se va face după următoarele criterii:

1. Nota obţinută la proba scrisă *Învăţătura de credinţă ortodoxă.*
2. Media obținută în timpul anilor de studiu la disciplina *Limba şi literatura română*.

**ii. Teologie OrtodoxĂ AsistenȚĂ SocialĂ şi artĂ sacrĂ**

**CONCURS DE DOSARE : 100% – Media generală obţinută la examenul de bacalaureat.**

**Criterii de departajare:**

În cazul obţinerii unor medii egale, **departajarea** candidaţilor se va face după următoarele criterii:

1. Media generală din timpul anilor de studiu liceal;
2. Media obținută în timpul anilor de studiu la disciplina *Limba şi literatura română*.

**Art. 12. Înscrierea candidaților**

1. Înscrierea se face numai prin completarea integrală a fișei de înscriere în format on-line.
2. Dosarul de concurs se va încărca pe platformă (copii scanate sau fotografii lizibile) sau depune fizic (originale, acolo unde este precizat expres, ori copii simple) și va cuprinde următoarele documente:
3. dosar tip plic;
4. certificat de naştere (copie);
5. carte de identitate (copie);
6. certificatul de căsătorie sau documentul care atestă schimbarea numelui (dacă este cazul) (copie);
7. formular înscriere (formular // ce se completează DOAR online, accesând <https://eadmitere.uaic.ro/auth/login> - necesită crearea unui cont în prealabil, folosind o adresă de e-mail validă);
8. diploma de bacalaureat obţinută în România/adeverinţa de absolvire a bacalaureatului (în cazul candidaţilor promoţia 2025) (în original şi copie) sau ATESTAT de echivalare emis de C.N.R.E.D.
9. foaie matricolă de la liceu sau seminar (în original şi copie); **candidaţii care au absolvit şcoala profesională sau şcoala de cântăreţi bisericeşti vor prezenta şi foaia matricolă** (în original și copie) **pentru aceşti ani de studiu;**
10. diploma universitară (dacă este cazul) (în original şi copie) ;
11. **olimpicii** vor prezenta diploma de olimpic sau menţiune (în original și copie);
12. certificatul sau adeverinţa de botez (în original şi copie);
13. **binecuvântarea Chiriarhului (Episcopului) de care aparţine candidatul;** apartenenţa este dată în funcţie de domiciliul stabil al candidatului. Candidatul se va adresa sectorului de resort al (Arhi)Episcopiei respective (se obţine personal);
14. recomandare de la preotul din parohia în care are domiciliul stabil candidatul[[1]](#footnote-1).
15. adeverinţă medicală tip, eliberată în ultimele 6 luni, care să se menţioneze starea de sănătate a candidatului (*este/nu este în evidenţă cu boli cronice, şi care sunt acestea, dacă este cazul*);
16. 4 fotografii color tip legitimație (format 2x2,5 cm);
17. chitanţa de achitare a taxei de înscriere la concursul de admitere (// în cazul în care se achită cu ajutorul platformei – vezi mai sus – ea va fi procesată automat);
18. în cazul candidaților care au deja calitatea de studenți/absolvenți/exmatriculați: adeverință emisă de universitatea inițială din care să rezulte numărul de semestre urmate la buget/taxă și numărul de semestre în care a beneficiat de bursă - original;
19. acordul de prelucrare a informațiilor având caracter personal (Anexa IV din *Regulament*) – se completează pe platformă;
20. dovada achitării taxei de admitere sau dovada scutirii de plată a acesteia.
21. Înscrierea în format fizic se face de către candidat personal sau de către o altă persoană, în numele candidatului, pe bază de procură notarială. Înscrierea în format fizic se face în spațiile desemnate pentru acest scop de către fiecare facultate.
22. Dosarul de concurs va cuprinde, în ipoteze speciale, și alte documente, astfel:
23. Candidatul care se înscrie concomitent la două sau mai multe programe va depune dosarul fizic, cu actele în original, la prima opțiune determinată cronologic. Înscrierea pentru celelalte programe se face pe baza documentelor depuse în copie simplă și a adeverinței de confirmare că actele în original s-au depus la altă facultate.
24. Candidații romi care se înscriu pe locurile special alocate acestei etnii vor depune o recomandare scrisă, emisă de o organizație legal constituită a romilor, indiferent de domeniul acesteia de activitate, care să ateste faptul că respectivul candidat face parte din etnia romă.
25. Candidații proveniți din sistemul de asistență socială vor depune la înscriere, adeverință eliberată de *Direcția Generală de Asistență Socială și Protecție a Copilului* sau alte instituții abilitate*,* care atestă faptul că provin din sistemul de protecție socială.
26. Candidații cu dizabilități vor depune, la înscriere, formularul A5 eliberat de medicul de specialitate, în baza diagnosticului/diagnosticelor stabilit(e), sau certificatul de încadrare în grad de handicap, după caz.
27. Candidații cetățeni ai statelor membre ale Uniunii Europene, ai statelor aparținând Spațiului Economic European, ai Confederației Elvețiene precum și cetăţenii britanici şi membrii familiilor acestora, ca beneficiari ai Acordului privind retragerea Regatului Unit al Marii Britanii şi Irlandei de Nord din Uniunea Europeană şi din Comunitatea Europeană a Energiei Atomice 2019/C 384 I/01, vor prezenta, la înscriere, documentele enumerate mai sus și traducerea legalizată a acestora în limba română.
28. Dosarul cu actele depuse rămâne pe toată perioada concursului de admitere la comisie.
29. Candidații care optează pentru înscrierea on-line vor folosi platforma de înscriere pentru a transmite documentele solicitate. Candidatul, prin încărcarea documentelor pe platformă, își asumă responsabilitatea cu privire la autenticitatea și corespondența dintre documentele digitale/scanate și cele originale. Documentele originale ori copiile fizice ale acestora, după caz, vor fi depuse în momentul confirmării locului, în cazul în care candidatul va fi declarat admis.
30. Candidatului i se va comunica o dovadă a parcurgerii procedurii de înscriere, constând în adeverința generată automat de platforma de admitere ori eliberată fizic de comisia de admitere.
31. Uzul de fals privind orice document din dosar, indiferent dacă este depus fizic sau electronic, duce automat la excluderea candidatului din admitere. Candidații vor fi eliminați din concursul de admitere organizat la facultatea la care s-au înscris în sesiunile 2025 și li se va interzice înscrierea la altă facultate din Universitate. Toate cazurile de acest fel vor fi aduse la cunoștința Comisiei centrale de admitere, care va sesiza autoritățile competente.

**Art. 13. Taxa de înscriere[[2]](#footnote-2)**

1. Candidații achită o taxă pentru depunerea dosarului de concurs. Taxa de înscriere se plătește:
2. on-line, conform instrucțiunilor indicate pe pagina:

[**https://admitere.uaic.ro/admissions/#application**](https://admitere.uaic.ro/admissions/#application)

1. ori fizic, în unitățile bancare (poţi achita taxa de admitere la orice agenţie **BRD** din ţară, în contul **RO68 BRDE 240SV 8953 4452 400, cod 28 – taxă admitere.** Este necesar să indici codul pentru Facultatea de Teologie Ortodoxă: **licenţă - zi: 1351**).
2. Cuantumul taxei:

**Taxa de înscriere**: **250 RON** (Olimpicii sunt scutiţi de plata taxei de înscriere)

**Taxa de şcolarizare** (valabilă în anul universitar 2025-2026): **3000 RON**

1. **Sunt scutiţi de plata taxei de înscriere** următoarele categorii de candidaţi:
2. candidații (aflați în întreținerea părinților) care sunt copii ai personalului din învățământ în activitate, pensionat sau decedat;
3. candidații care sunt copii cu unul sau ambii părinți decedați;
4. candidații care sunt copii din familii monoparentale;
5. candidații provenind din sistemul de protecție socială, conform Legii asistenței sociale nr. 292/2011;
6. candidadţii **OLIMPICI**:
   * Candidaţii la studiile universitare de licenţă care au obţinut, în perioada studiilor liceale, distincții (premiile I, II, III, mențiune) la olimpiadele școlare naţionale şi internaționale recunoscute de Ministerul Educației şi la alte concursuri internaționale şi naţionale organizate sub patronajul Bisericii Ortodoxe Române **beneficiază de dreptul de a se înscrie**, **fără susţinerea concursului de admitere**, **pe locurile finanţate de la buget** (**Art. 25** din *Regulamentul de admitere)* **şi** **sunt scutiţi de plata taxei de înscriere** (**Art. 13** din *Regulamentul de admitere*).
   * **Nu** se încadrează la această categorie, de olimpici şi laureați ai concursurilor, candidaţii care au fost membrii unui grup premiat la competiții naţionale sau internaționale.
7. Se reduce cu 50% cuantumul taxei de înscriere la admitere pentru candidații care sunt salariați ai Universității „Alexandru Ioan Cuza” din Iași și ai Bibliotecii Centrale Universitare „Mihai Eminescu” din Iași.
8. Scutirea de plată sau reducerea taxei de înscriere se face numai pe baza documentelor doveditoare prezentate fizic sau încărcate pe platforma de admitere la secțiunea dedicată plății.
9. Taxa de înscriere nu se restituite decât în cazul în care programul de studii nu se organizează.

**Art. 20. Confirmarea locului**

1. Candidații declarați admiși vor urma indicații comunicate de facultate privind data, ora și locul derulării procedurii de confirmare.
2. Confirmarea locului presupune parcurgerea în termen și integral a următoarelor proceduri:
3. achitarea, după caz, a taxei de înmatriculare/tranșei din taxa de școlarizare (pentru candidații admiși pe locuri cu taxă);
4. depunerea dosarului de concurs, fizic, cu toate documentele indicate;
5. semnarea contractului de studii.
6. În cazul neîndeplinirii obligațiilor mai sus enumerate în termenul stabilit, candidații vor fi declarați respinși. Locurile eliberate astfel vor fi ocupate de următorii candidați care îndeplinesc condițiile de admitere sau vor fi scoase la concurs într-o nouă sesiune.
7. Comisia de admitere la nivel de facultate va detalia aceste proceduri pentru fiecare ipoteză de lucru și le va afișa împreună cu rezultatele concursului.
8. Candidații declarați admiși la forma de învățământ cu frecvență au obligația de a depune la dosar un extras de cont al titularului (la o bancă agreată UAIC: BRD, BCR, BT, Raiffeisen, ING, Alpha Bank), în vederea efectuării operațiunilor de virament bancar care apar în perioada școlarizării. În cazuri excepționale, extrasul de cont poate fi adus până la începerea anului universitar.
9. Candidații declarați admiși pe locurile finanțate de la buget au obligația de a depune, conform calendarului stabilit de facultate, dosarul cu actele de studii în original, de a semna contractul de studii și de a achita taxa de înmatriculare în cuantum de 100 lei. Aceasta nu se restituie în cazul renunțării la școlarizare.
10. Candidații admiși pe locurile cu taxă au obligația de a depune, conform calendarului stabilit de facultate, dosarul cu actele de studii, de a semna contractul de studii și de a achita cel puțin 30% din taxa de școlarizare pentru semestrul I al anului universitar 2025-2026 - suma indicată în anunțul facultății.
11. Candidații admiși pe locurile cu taxă trebuie să completeze, după caz, dosarul de înscriere cu Diploma de Bacalaureat, Diploma de Licenţă şi Suplimentul la Diplomă/Foaia matricolă în original, în cazul candidaților înmatriculați la forma de învățământ cu frecvență, sau în copie legalizată, pentru candidații admiși la învățământ la distanță sau cu frecvență redusă. În cazul în care sunt admiși sau urmează deja un alt program de studii, vor depune la dosar copii legalizate ale actelor de studii însoțite de adeverință care să ateste prezența actelor de studii în original la altă facultate/instituție de învățământ superior.

În cazul neîndeplinirii obligațiilor mai sus enumerate, candidații vor fi declarați respinși.

1. Candidaților admiși pe locurile cu taxă nu li se percepe taxă de înmatriculare, aceasta fiind inclusă în taxa de școlarizare.
2. Necompletarea dosarului de admitere în termenul stabilit de către fiecare facultate, din vina exclusivă a candidatului admis, duce la pierderea locului și la neînmatricularea la Universitatea „Alexandru Ioan Cuza” din Iași.

**Pentru mai multe informaţii accesaţi:** [**https://admitere.uaic.ro/admitere-licenta/**](https://admitere.uaic.ro/admitere-licenta/) **sau** [**www.teologie.uaic.ro**](http://www.teologie.uaic.ro)

1. Preoţii vor prezenta recomandare de la protopopiatul de care aparţin, monahii de la stareţul mănăstirii în care vieţuiesc, iar stareţii de la exarhul locului. [↑](#footnote-ref-1)
2. **Pentru fiecare din dosarele suplimentare depuse, cadidaţii vor achita 50% din taxa de înscriere.** [↑](#footnote-ref-2)